Case ID: 1143126
Sentence 12: Məhkəmə kollegiyası iddianın predmetinin alqı-satqı müqavilələri üzrə əsas və cərimə borcunun tutulmasından ibarət olmasını nəzərə alaraq tərəflər arasında bağlanmış müqavilələrə görə əsas və cərimə borcunun miqdarının müəyyən edilməsi üçün xüsusi bilik tələb olunduğundan, məhkəmə mühasibatlıq ekspertizası təyin etmiş və ekspertiza qarşısında aşağıdakı sual qoyulmuşdur: “Tərəflər arasında bağlanmış 207 saylı, x xxxxxxx 2017-ci il tarixli alqı-satqı müqaviləsinə əsasən cavabdehin iddiaçıya olan faiz borcunun, 231 saylı, xx xxxxxx 2017-ci il tarixli və 233 saylı, xx xxxxxx 2017-ci il tarixli alqı-satqı müqavilələrinə görə isə əsas və faiz borcunun miqdarı nə qədərdir ?
” Azərbaycan Respublikası Ədliyyə Nazirliyi Məhkəmə Ekspertizası Mərkəzi tərəfindən verilmiş xx xxxxxx 2019-cu il tarixli ekspert rəyində qeyd edilir ki, iş materiallarında olan İddiaçı firması “Satıcı” ilə Cavabdeh MMC “Alıcı” arasında bağlanmış xx.xx.2017-ci il tarixli 207 saylı alqı-satqı müqaviləsi, hesab-fakturalar, ödəniş tapşırıqları və digər sənədlərdən göründüyü kimi, Cavabdeh MMC-nin İddiaçı firması borcu aşağıda göstərildiyi kimi müəyyən olunur.